**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын административнӧй кывкутӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республикаын административнӧй кывкутӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 10 №, 199 ст.; 17 №, 383 ст.; 24 №, 566 ст.; 579 ст.; 37 №, 849 ст.; 2011, 23 №, 590 ст.; 594 ст.; 37 №, 979 ст.; 48 №, 1366 ст.; 1370 ст.; 2012, 7 №, 168 ст.; 34 №, 791 ст.; 2013, 32 №, 591 ст.; 2014, 8 №, 98 ст.; 13 №, 201 ст.; 202 ст.; 18 №, 338 ст.; 27 №, 524 ст.; 29 №, 573 ст.; 35 №, 726 ст.; 2015, 11 №, 134 ст.; 21 №, 277 ст.; 23 №, 331 ст.; 2016, 1 №, 7 ст.; 12 №, 144 ст.; 17 №, 225 ст.; 18 №, 259 ст.; 2017, 5 №, 85 ст.; 13 №, 223 ст.; 24 №, 416 ст.; 2018, 6 №, 97 ст.; 17 №, 303 ст.; 304 ст.; 18 №, 318 ст.; 2019, 7 №, 87 ст.; 18 №, 264 ст.; 2021, 10 №, 200 ст.; 207 ст.; 18 №, 328 ст., 20 №, 361 ст.; 373 ст.; 10 №, 195 ст.; 2024, 7 №, 111 ст.) татшӧм вежсьӧмъяс:

1. Содтыны татшӧм сюрӧса 83 статья:

«**83 статья.**  **Коми Республикаын нӧбасьысь аньӧс нӧбасьӧмсӧ
 искусственнӧя дугӧдны ышӧдӧм**

Коми Республикаын нӧбасьысь аньӧс нӧбасьӧмсӧ искусственнӧя дугӧдны ышӧдӧмысь, мый петкӧдчӧ вӧчӧмторъяс збыльмӧдӧмын сы могысь, медым вӧйпӧдӧмъясӧн, вӧзйӧмъясӧн, ылӧдлӧмӧн, пӧрйӧдлӧмӧн мырдӧн тшӧктыны нӧбасьысь аньлы искусственнӧя дугӧдны нӧбасьӧмсӧ, татшӧм вӧчӧмторъясысь кӧ кывкутӧмсӧ абу урчитӧма Административнӧй инӧд торкалӧмъяс йылысь Россия Федерацияса кодексӧн, перйӧны административнӧй штрап:

гражданалысь куим сюрссянь вит сюрс шайтӧдз мындаын;

чина йӧзлысь – кызь вит сюрссянь ветымын сюрс шайтӧдз;

юридическӧй кывкутысьяслысь – сё сюрс шайтсянь кыксё сюрс шайтӧдз.

**Пасйӧд.** Административнӧй инӧд торкалӧмыс лыддьыссьӧ вӧчӧмаӧн сы вылӧ видзӧдтӧг, дугӧдіс-ӧ нӧбасьысь аньыс нӧбасьӧмсӧ искусственнӧя.».

2. 11 статьяса 1 юкӧнын «71 статьяясӧн» кывъяс вежны «71, 83 статьяясӧн» кывъясӧн.

3. 16 статьяса 1 юкӧнлӧн 2 пунктын «52, 54 юкӧнъясӧн» кывъяс вежны «52, 54 юкӧнъясӧн, 83 статьяӧн» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 24 лун

40-РЗ №